b'\n_START_ARTICLE_\nSandakada pahana\n_START_PARAGRAPH_\nSandakada pahana, znan tudi pod imenom Mese\xc4\x8dev kamen je edinstvena zna\xc4\x8dilnost singalske arhitekture starodavne \xc5\xa0rilanke.   Je umetelno klesana polkro\xc5\xbena kamnita plo\xc5\xa1\xc4\x8da, po navadi postavljena na dno stopnic in pred vhodom. Prvi\xc4\x8d se je pojavila v zadnji fazi obdobja v Anuradhapuri, se razvijala skozi obdobja Polonnaruwa, Gampola in Kandi. Po besedah zgodovinarjev sandakada pahana simbolizira ciklus samsare v budizmu.\n_START_SECTION_\nEtimologija\n_START_PARAGRAPH_\nV singal\xc5\xa1\xc4\x8dini znana kot sandakada pahana v prevodu pomeni mese\xc4\x8dev kamen. Ime temelji na njeni podobi in oblikovanju. Starodavna kronika Mahavamsa in pali literatura, kot je Samantapasadika (zbirka komentarjev), se nana\xc5\xa1ajo na sandakada pahano kot patika.\n_START_SECTION_\nObdobje Anuradhapure\n_START_PARAGRAPH_\nPrvi mese\xc4\x8devi kamni so nastali v zadnjem obdobju starodavnega Anuradhapurskega kraljestva. V tem obdobju so bili postavljeni le na vhodih v budisti\xc4\x8dne templje._NEWLINE_Rezbarije polkro\xc5\xbene kamnitega plo\xc5\xa1\xc4\x8de so bile v mese\xc4\x8devem kamnu vedno enake. V sredini je bil izrezan polovi\xc4\x8dni lotos, ki je bil zaprt z ve\xc4\x8d koncentri\xc4\x8dnimi pasovi. Prvi pas iz pol lotosa je okra\xc5\xa1en s procesijo labodov, ki mu sledi trak z zapleteno strukturo listov, ki se imenuje liyavel. Tretji pas ima rezbarije \xc5\xa1tirih \xc5\xbeivali; slona, leva, konja in bika. Te \xc5\xa1tiri \xc5\xbeivali se med seboj spremljajo v procesiji, ki simbolizira \xc5\xa1tiri \xc5\xbeivljenjske stopnje: rast, energija, mo\xc4\x8d in toleranca. \xc4\x8cetrti in najbolj obrobni pas vsebuje plamene, ki jih razlagajo kot predstavitev ognjenega oltarja.\n_START_SECTION_\nObdobje Polonnaruwe\n_START_PARAGRAPH_\nOblikovanje sandakada pahane v obdobju kraljestva Polonnaruwa se v veliki meri razlikuje od prej\xc5\xa1njega obdobja. Odstranjen je bil pas uporabljen za prikaz \xc5\xa1tirih \xc5\xbeivali, v lo\xc4\x8denih pasovih pa so bile prikazane procesije slona, leva in konja. Najpomembnej\xc5\xa1a sprememba je odstranitev bika iz sandakada pahane.  To je bilo zato, ker v hinduizmu bik velja kot privla\xc4\x8dna \xc5\xbeival in v tem \xc4\x8dasu zgodovine je bil vpliv hinduizma na \xc5\xa0rilanki velik. Prav tako se je spremenil obi\xc4\x8daj, da se mese\xc4\x8dev kamen postavi le na vhodih v budisti\xc4\x8dne templje in so ga postavljali tudi na vhode drugih stavb iz obdobja Polonnaruwa._NEWLINE_Po vdoru Rajendre I. leta 1017 je velik del dr\xc5\xbeave padel pod nadzor \xc4\x8colskega imperija. Dr\xc5\xbeava je bila pod vlado \xc4\x8colov do leta 1055 , na \xc5\xa1rilan\xc5\xa1ko kulturo pa so mo\xc4\x8dno vplivali tudi ju\xc5\xbenoindijski obi\xc4\x8daji in tradicije, vklju\xc4\x8dno s hindujsko religijo. Zgodovinarji verjamejo, da je bil razlog za odstranitev bika iz sandakada pahane povezava s hinduizmom. Bik, vozilo boga \xc5\xa0iva, je v hinduizmu \xc4\x8dastitljiva \xc5\xbeival, zato je bila odstranjena, saj je bilo to mesto po katerem ljudje hodijo. Iz nekaterih je bil izpu\xc5\xa1\xc4\x8den tudi lev.  Najbolj\xc5\xa1i vzorec mese\xc4\x8devega kamna iz obdobja Polonnaruwa je na severnem vhodu v Polonnaruwa vatada\xc5\xbea.\n_START_SECTION_\nKandi in obdobje Gampola\n_START_PARAGRAPH_\nV \xc4\x8dasu kraljestva Gampola in Kandi se je zasnova sandakada pahane drasti\xc4\x8dno spremenila. Ni\xc4\x8d ve\xc4\x8d ni bilo koncentri\xc4\x8dnih pasov, oblike nekdanja polkro\xc5\xbena kamnitna plo\xc5\xa1\xc4\x8da pa je postala skoraj trikotna. Lotos je bil izrezan sredi kamnitega dela, ki je bil obkro\xc5\xbeen s prefinjenim vzorcem liyavela.\n_START_SECTION_\nSimbolizem\n_START_PARAGRAPH_\nZgodovinarji verjamejo, da imajo rezbarije sandakada pahane verski pomen. Splo\xc5\xa1no sprejeta razlaga je zgodovinarja Senaratha Paranavithana. O meni, da simbolizira ciklus sa\xe1\xb9\x83sara. Lyjavel simbolizira posvetne \xc5\xbeelje (ta\xe1\xb9\x87h\xc4\x81 - koncept v budizmu, ki se nana\xc5\xa1a na \xc5\xbeejo, hrepenenje, \xc5\xbeelje, pohlep - fizi\xc4\x8dno ali mentalno) in lotos prikazuje kon\xc4\x8dni dose\xc5\xbeek nirvane.  Slon, bik, lev in konj prikazujejo rojstvo, propad, bolezen in smrt, medtem ko labodi simbolizirajo razliko med dobrim in slabim.'